Arved von Mühlendahl

Arved (Arvid) Jakob Johann von Mühlendahl (19. oktoober (ukj 1. november) 1904 Tallinn − 19. september 1944 Põhjameri) oli eesti juurtega Eestimaa päritolu Saksamaa mereväeohvitser (mereväekapten). Allveelaeva U-867 komandör.

Elulugu
Päritolu ja haridustee
Põlvnes eesti juurtega aadlisuguvõsast. Tema isa oli juristiharidusega Paul Alexander von Mühlendahl (1859−1938), ema Pada mõisast pärit Ebba Natalie von Dehn (1873−1946). Asus 1912. aastal Tallinna Rüütli- ja Toomkooli, kus õppis 1919. aastani. Kuna Mühlendahlid lahkusid siis Saksamaale, jätkas ta samal aastal õppinguid Harzis Blankenburgi gümnaasiumis (kuni 1920). 1923. aastal sooritas ta eksamid Hannoveri reaalgümnaasiumi juures.EAA, f. 1674, n. 2, s. 143. Pagineerimata.

Mereväeteenistus
1923. aastal astus ta ohvitserikandidaadina (Offiziersanwärter) Saksamaa mereväeteenistusesse. Kuni 1938. aastani omandas ta mereväelase hariduse ja teenis erinevates komandodes. 1938−1940 oli ta Läänemere jaamakomando staabiohvitser. Pärast Prantsusmaa alistumist 1940. aastal määrati ta teenima Prantsusmaa käsundusadmirali staapi. 1941−1943 oli ta staabiohviter Lõuna mereväegrupikomandos (Marine-Gruppenkommando Süd).Arved von Mühlendahli teenistuskäik saidil ubootarchiv.de.

U-867 komandör
Omandas 1943. aasta märtsist oktoobrini allveelaevniku hariduse. Sama aasta detsembris nimetati ta uue allveelaeva U-867 komandöriks. 1944. aasta septembris läks ta oma laevaga Kielist merele, olles üks II maailmasõja vanimaid allveelaevakomandöre. Tema patrullmissioon kestis vaid 11 päeva: 19. septembril uputas tema allveelaeva Briti lennuk ja Mühlendahl hukkus koos 60 meeskonnaliikmega.Arved von Mühlendahl saidil uboat.net. 

Auastmed
 Aasta Kuupäev Õlak Auaste  1. aprill mereväekadett  1. aprill  mereväelipnik  1. oktoober 20px|center mereväeleitnant  1. juuli 20px|center mereväe ülemleitnant  1. oktoober 20px|center kaptenleitnant  1. november 20px|center korvetikapten  1. november 20px|center fregatikapten  1. september 20px|center mereväekapten

Isiklikku
Ta oli kaks korda abielus. 1932. aastal naitus ta Eestimaalt pärit paruness Ellen Olga von der Pahleniga (1909−1943). Pärast viimase surma abiellus 1943. aastal sakslanna Irmgard Holstiga (1913−2007). Esimesest abielust oli tal poeg − tema järeltulijad elavad siiani Saksamaal − ja kaks tütart. 

Viited

Välislingid
Arved von Mühlendahl saidil uboat.net
Arved von Mühlendahli teenistuskäik saidil ubootarchiv.de

Kategooria:Eestimaa aadlikud
Kategooria:Sündinud 1904
Kategooria:Surnud 1944